open-index/open-wikipedia-markdown huggingface dataset:
शब्दांश स्थानांतरण

भाषाविज्ञान में **शब्दांश स्थानांतरण** (अंग्रेज़ी: metathesis मेटाथीसिस) उस प्रक्रिया को कहते हैं जिससे किसी भी शब्द के शब्दांश या वर्ण अपना शब्द में स्थान बदल लेते हैं। अक्सर जब शब्द एक भाषा से दूसरी भाषा में जाते हैं तो शब्दांश स्थानांतरण देखा जाता है। उदाहरण के लिए संस्कृत का शब्द 'लघुक' शब्दांश स्थानांतरण के ज़रिये पहले तो प्राकृत में 'लहुक' और फिर हिंदी में 'हलुक' से धीरे-धीरे 'हल्का' बन गया - यानि 'ल' और 'ह' ने अपने स्थान एक-दूसरे के साथ बदल लिए।

## उदहारण
### हिंदी
कईं हिंदीभाषियों में शब्दांश स्थानांतरण के कारण बोलचाल में उच्चारण की ग़लतियाँ देखनें को मिलतीं हैं। इनमें से बहुत सी ग़लतियाँ देहाती क्षेत्रों में ज़्यादा नज़र आती हैं, लेकिन कुछ तो आम हो गईं हैं -
* बन्दूक → दम्बूक
* ब्राह्मण → ब्राम्हण
* जिह्वा → जीह्ब → जीभ

### कश्मीरी, डोगरी और पंजाबी
कश्मीरी, डोगरी और पंजाबी में स्थानांतरण अक्सर 'र' के वर्ण के इर्द-गिर्द होता है -
* श्री → शिर (इस वजह से 'श्रीनगर/स्रीनगर' को बहुत से कश्मीरी लोग 'शिरनगर/सिरनगर' कहते हैं और पंजाबी लोग 'श्री गुरु नानक' का उच्चारण 'शिर गुरु नानक' करते हैं)
* दरख़्त → द्रख़त
* सर्टिफ़िकेट (certificate) → सर्फ़ीटिकेट (cerfiticate)
* बर्फ़ → ब्रफ़

### अंग्रेज़ी
अंग्रेज़ी मातृभाषियों में भी स्थानांतरण की ग़लतियाँ आम हैं -
* न्यूक्लिअर (nuclear) → न्युकुलर (nucular)
* प्रिटि (pretty) → परटि (purty)
* इंट्रोड्यूस (introduce) → इंटरड्यूस (interduce)
* आएरन (iron) → आयर्न (iern)

## इन्हें भी देखें
* शब्दान्श

श्रेणी:भाषा-विज्ञान
श्रेणी:हिन्दी विकि डीवीडी परियोजना
हज

**हज** (अरबी : حج हज " तीर्थयात्रा"), एक इस्लामी तीर्थयात्रा और मुस्लिम लोगों का पवित्र शहर मक्का में प्रतिवर्ष होने वाला विश्व का सबसे बड़ा जमावड़ा है (विश्व का सबसे बड़ा जमावड़ा महाकुम्भ होता है)। यह इस्लाम के पांच मूल स्तंभ में से एक है, साथ ही यह एक धार्मिक कर्तव्य है जिसे अपने जीवनकाल में कम से कम एक बार पूरा करना हर उस मुस्लिम चाहे स्त्री हो या पुरुष का कर्तव्य है जो सक्षम शरीर होने के साथ साथ इसका खर्च भी उठा पाने में समर्थ हो। शारीरिक और आर्थिक रूप से हज करने में सक्षम होने की स्थिति को *इस्ति'ताह* कहा जाता है और वो मुस्लिम है जो इस शर्त को पूरा करता है *मुस्ताती* कहलाता है। हज मुस्लिम लोगों की एकजुटता का प्रदर्शन होने के साथ साथ उनका अल्लाह (ईश्वर) में विश्वास होने का भी द्योतक है।

यह तीर्थयात्रा इस्लामी कैलेंडर के 12 वें और अंतिम महीने ज़ु अल-हज्जा की 8 वीं से 12 वीं तारीख तक की जाती है। इस्लामी कैलेंडर एक चंद्र कैलेंडर है इसलिए इसमें, पश्चिमी देशों में प्रयोग में आने वाले ग्रेगोरियन कैलेंडर से ग्यारह दिन कम होते हैं, इसीलिए ग्रेगोरियन कैलेंडर के अनुसार हज की तारीखें साल दर साल बदलती रहती हैं। 

वो विशेष आध्यात्मिक स्थिति है जिसमें मुसलमान हज को दौरान रहते हैं।

7 वीं शताब्दी से हज इस्लामी पैगंबर मुहम्मद के जीवन के साथ जुड़ा हुआ है, लेकिन मुसलमान मानते हैं कि मक्का की तीर्थयात्रा की यह रस्म हजारों सालों से यानि कि इब्राहीम के समय से चली आ रही है। तीर्थयात्री उन लाखों लोगों के जुलूस में शामिल होते हैं जो एक साथ हज के सप्ताह में मक्का में जमा होते हैं और यहं पर कई अनुष्ठानों में हिस्सा लेते हैं: प्रत्येक व्यक्ति एक घनाकार इमारत काबा के चारों ओर वामावर्त सात बार चलता है जो कि मुस्लिमों के लिए प्रार्थना की दिशा है, सफ़ा और मरवा नामक पहाड़ियों के बीच आगे और पीछे चलता है, ज़मज़म के कुएं से पानी पीता है, चौकसी में खड़ा होने के लिए माउंट अराफात के मैदानों में जाता है और एक शैतान को पत्थर मारने की रस्म पूरा करने के लिए पत्थर फेंकता है। उसके बाद तीर्थयात्री अपने सर मुंडवाते हैं, पशु बलि की रस्म करते हैं और इसके बाद ईद अल-अज़हा नामक तीन दिवसीय वैश्विक उत्सव मनाते हैं।

## शब्द-साधन
अरबी में (शब्द: حج  ḥajj हिब्रू के: חג ḥag [χaɡ]) समान है , जिसका अर्थ है "त्योहार", त्रिअक्षरीय सेमेटिक मूल ح-ج-ج से। इस शब्द का उपयोग उन तीन तीर्थ त्योहारों को संदर्भित करने के लिए किया गया था जो यहूदी हर साल यरूशलेम में मंदिर में करते थे। इसी तरह, इस्लाम में  हज्ज का तात्पर्य तीर्थयात्रा से जुड़े विभिन्न अनुष्ठानों को करने के लिए मक्का की यात्रा करने से है।

## इन्हें भी देखें
* उमरा
* नमाज़
* शहादत
* इस्लाम एवं अन्य धर्म
## सन्दर्भ

श्रेणी:इस्लाम
श्रेणी:इस्लाम के पाँच मूल स्तंभ
श्रेणी:हज
कुण्डवापर

**कुण्डवापर** नालंदा जिले के एकंगरसराय प्रखंड मुख्यालय से पूरब २ कम राष्ट्रीय राजमार्ग 110 पर बसा हुआ एक कस्बा है, जिसकी आबादी ६ हजार है।

कुण्डवापर में एक तालाब है जिसे लोग कुम्हैनी पोखर के नाम से पुकारते हैं। इस २५०० साल पुराने कुम्हैनी पोखर का निर्माण गुप्तवन्श ने करवाया था। इस पोखरे में अभी भी शुंग कालीन ईटे मिलती है। इस पोखर में हाल में ही बुद्ध भगवन की मूर्ति निकली है।

इस गाव में एक गोराया भगवन के नाम से बुद्ध भगवन की मूर्ति को गाव बाले पूजा करते है, कुण्डवापर के पूर्व में एक टीला है जिसे लोग ढिबरा पोखेर कहते हैं। वहाँ पर शुंग काल के भवन का निर्माण दिखता है।

श्रेणी:बिहार के शहर
राष्ट्रभाषा विचार मंच, अम्बाला

**राष्ट्रभाषा विचार मंच, अम्बाला** की स्थापना २६ जनवरी २००० को हुई थी। इसका उद्देश्य राजनैतिक स्वाधीन भारत में राष्ट्रभाषा की उपेक्षापूर्ण नीति से उत्पन्न समाज में भाषा-संस्कृति के प्रति उदासीनता के कारण राष्ट्रीयता की भावना में ह्रास के दृष्टिगत, समाज में भाषा-संस्कृति के विचार के माध्यम से राष्ट्रीय चेतना का संचार करना तथा राष्ट्र के स्वाभिमान में अभिवृद्धि से राष्ट्र को परम वैभव की प्राप्ति की और ले जाना है।

## बाहरी कड़ियाँ
* राष्ट्रभाषा विचार मंच, अम्बाला
लीला सैमसन

अंगूठाकार|लीला सैमसन
**कुमारी लीला सैमसन** (जन्म १९५१) भारत की भरतनाट्यम की प्रसिद्ध नृतिका हैं। उन्हें सन् २००० में पद्मश्री प्रदान किया गया था। अभी हाल में (अप्रैल २०११) वे केंद्रीय फिल्म प्रमाणन बोर्ड की अध्यक्षा नियुक्त की गयीं हैं। 

भरतनाट्यम में पारंगत लीला सैमसन ने 1975 में दिल्ली स्थित श्रीराम भारतीय कला केंद्र में भरतनाट्यम का विभाग शुरू किया। वर्तमान में वह शास्त्रीय कला संस्थान "कलाक्षेत्र" की निदेशक हैं तथा संगीत नाटक अकादमी की अध्यक्ष भी हैं। कला में उनके योगदान के लिए उन्हें पद्मश्री से भी सम्मानित किया गया है। सैमसन के अलावा प्रतिष्ठित वकील ललित भसीन को फिल्म प्रमाणन अपीलीय पंचाट का अध्यक्ष नियुक्त किया गया है। 

उन्हें 1991 में गांधी राष्ट्रीय एकता पुरस्कार और 2007 में राष्ट्रपति द्वारा राष्ट्रीय कानून दिवस पुरस्कार से सम्मानित किया गया है।

## बाहरी कड़ियाँ
* ''Her Majesty'', Richard Turner interviewed Leela Samson (August 2003)
* Leela Samson performances

श्रेणी:नृतक
श्रेणी:पद्मश्री प्राप्तकर्ता
यांत्रिक संतुलन

**स्थैतिक संतुलन** (static equilibrium) का मानक परिभाषा निम्नवत है-

:कणों का कोई समूह स्थैतिक संतुलन की स्थिति में उस अवस्था में होता है जब सभी कण विराम अवस्था में हों तथा उनमें से प्रत्येक कण पर लगने वाले बलों का सदिश योग स्थाई रूप से शून्य हो।

**सूत्र रूप में** - 

 \left\{
  \begin{matrix}
   \mathbf{v} & = & 0 \\
   \boldsymbol{\omega} & = & 0 \\
   \sum \mathbf{F} & = & 0 \\
   \sum \mathbf{M} & = & 0
  \end{matrix}
 \right.


**यांत्रिक संतुलन** थोड़ा अलग तरह से परिभाषित है:
:कोई कण यांत्रिक संतुलन की स्थिति में उस अवस्था में होता है जब उस पर लगने वाले बलों का सदिश योग (net force) स्थाई रूप से शून्य हो।

; सूत्र रूप में -
\begin{cases}\sum \mathbf{F}^{ext} = 0 \\\sum \mathbf{M}^{ext} = 0\end{cases}

अर्थात् कणों के किसी निकाय की यांत्रिक संतुलन की स्थिति के लिये आवश्यक एवं पर्याप्त शर्तें निम्नांकित हैं-

::(क) सभी बलों का सदिश योग (vector sum) शून्य हो,
::(ख) किसी भी रेखा के सापेक्ष सभी बाह्य बलों के आघूर्णों का योग शून्य हो।

## संतुलन के प्रकार
* स्थायी साम्य (stable equilibrium)
* अस्थायी साम्य (unstable equilibrium)
* उदासीन साम्य (neutral equilibrium)
* मितस्थायी साम्य (metastable equilibrium)

## इन्हें भी देखें
* लामी का प्रमेय
* रासायनिक साम्य

श्रेणी:स्थिति विज्ञान
श्रेणी:यान्त्रिकी
एस.आर. बोम्मई बनाम भारत गणराज्य

**एस.आर. बोम्मई बनाम यूनियन ऑफ इंडिया** (1994 AIR 1918 SC: (1994) SCC1 3) के ऐतिहासिक फैसले में भारत के सर्वोच्च न्यायालय ने अनुच्छेद 356 और इससे जुड़े विभिन्न प्रावधानों पर विस्तार से चर्चा की थी। अनुच्छेद 356 के दुरुपयोग को इस फैसले के द्वारा रोक दिया गया। इस मामले के कारण केन्द्र-राज्य संबंधों पर भारी प्रभाव पड़ा।

## मामला
सितम्बर 1988 में कर्नाटक में जनता पार्टी और लोक दल पार्टी ने मिलकर एक नई पार्टी जनता दल बनाकर सरकार बनाने का दावा किया था।  जनता दल एसआर बोम्मई के नेतृत्व में राज्य की बहुमत वाली पार्टी बनी थी। मंत्रालय में 13 सदस्यों को रखा गया। लेकिन इसके दो दिन बाद ही जनता दल विधायक के आर मोलाकेरी ने राज्यपाल के समक्ष एक पत्र पेश किया जिसमें उन्होंने बोम्मई के खिलाफ अर्जी दी थी। उन्होंने अपने पत्र के साथ 19 अन्य विधायकों की सहमती पत्र भी जारी किया था।

इसके बाद राज्यपाल पी वेंकटसुबैया ने राष्ट्रपति को एक रिपोर्ट भेजी जिसमें कहा गया था कि सत्ताधारी पार्टी के कई विधायक उनसे खफा हैं। राज्यपाल ने आगे लिखा था कि विधायकों द्वारा समर्थन वापस लेने के के बाद मुख्यमंत्री बोम्मई के पास बहुमत नहीं बचता है जिससे उन्हें सरकार बनाने नहीं दिया जा सकता। यह संविधान के खिलाफ था और उन्होंने राष्ट्रपति से भी सिफारिश की थी कि वह उन्हें अनुच्छेद 356 (1) के तहत शक्ति का प्रयोग करें। राज्यपाल की इस रिपोर्ट के आधार पर केंद्र सरकार ने अनुच्छेद 356 के तहत राष्ट्रपति से घोषणा करवा कर बोम्मई की सरकार को बर्खास्त कर दिया गया।

हालांकि कुछ दिन बाद ही उन्नीस विधायक जिनके हस्ताक्षर के बल पर असंतोष प्रस्ताव पेश किया गया था, उन्होंने यह दावा किया कि पहले पत्र में उनके हस्ताक्षर जाली थे  और उन्होंने फिर से अपने गठबंधन को समर्थन देने की पुष्टि की। इसके बाद मामले को लेकर कोर्ट में याचिका दाखिल की गई।

इस मुकदमे के निर्णय में सर्वोच्च न्यायालय ने राज्य की सरकारों को बर्खास्त करने संबंधी अनुच्छेद की व्याख्या की और कहा कि अनुच्छेद 356 के तहत यदि केन्द्र सरकार राज्य में चुनी हुई सरकार को बर्खास्त करती है तो सर्वोच्च न्यायालय सरकार बर्खास्त करने के कारणों की समीक्षा कर सकता है और न्यायालय केंद्र से उस सामग्री को कोर्ट के समक्ष प्रस्तुत करने के लिए कह सकता जिसके आधार पर राज्य की सरकार को बर्खास्त किया गया है।

## इस निर्णय में राज्यपालों को यह हिदायत भी दी गईं की 'किसी भी राज्य सरकार को बहुमत हैं या नहीं हैं,इसका निर्णय राजभवन में नहीं होना चाहिए इसका निर्णय विधानसभा में होना चाहिए

 

श्रेणी:भारतीय सर्वोच्च न्यायालय के प्रमुख प्रकरण
श्रेणी:भारत के प्रमुख मुकदमे
दमादम मस्त क़लन्दर

**दमादम मस्त क़लन्दर** भारतीय उपमहाद्वीप का एक अत्यंत लोकप्रिय सुफ़िआना गीत है जो सिन्ध प्रांत के महान संत झूले लाल क़लन्दर को सम्बोधित कर के उनके सामने एक माँ की फ़रियाद रखता है। यह गाना मिश्रित पंजाबी और सिन्धी भाषाओँ में है लेकिन यह पूरे उपमहाद्वीप में ख्याति प्राप्त कर चुका है। इसे बहुत से जाने-माने गायकों ने गाया है, जैसे के नुसरत फतह अली खान, रूना लैला और रेश्मा. वडाली भाई , हंसराज हंस, शाजिया खुश्क आदि  'दमादम मस्त क़लन्दर' का अर्थ है 'हर सांस (दम) में मस्ती रखने वाला फ़क़ीर (क़लन्दर)।'

## चुने हुए छंद
यह इस गाने के चुने हुए छंद हैं। पूर्ण गाने में और भी छंद आते हैं। झूले लाल के साथ-साथ इसमें एक और सूफ़ी संत शाहबाज़ क़लन्दर का भी ज़िक्र है। झूले लाल साईं हमेशा लाल चोग़े पहनते थे इसलिए उन्हें 'लाल' या 'लालन' नाम से पुकारा जाता है। गाने का हर छंद 'दमादम मस्त क़लन्दर, अली दम-दम दे अन्दर' पर ख़त्म होता है जिसका मतलब है 'दम-दम में मस्ती रखने वाला क़लन्दर (फ़क़ीर), जो हर सांस में रब (अली) को रखता है।'

इनमें से एक छंद में झूले लाल की बढ़ाई की गयी है और दूसरे में कहा गया है के एक दुखियारी औरत उनके मज़ार पर हाज़री देने आई है और उनके लिए दिया जला रही है। फिर संत की ख्याति और उनके रोज़े का वर्णन किया गया है और कहा गया है के ये बच्चे मांगने वालों को बच्चे देते हैं। पूरे गाने में ऐसे और भी काफ़ी छंद आते हैं। जिन मशहूर गायकों नें इसे गया है वह कुछ छंद चुन कर सीमित गाना ही गाते हैं।

## बाहरी कड़ियाँ
* यु-ट्यूब पर रूना लैला द्वारा गाया गया दमादम मस्त क़लन्दर
* यु-ट्यूब पर रेश्मा द्वारा गाया गया दमादम मस्त क़लन्दर
* यु-ट्यूब पर नुसरत फ़तेह अली खाँ द्वारा गाया गया दमादम मस्त क़लन्दर

## इन्हें भी देखें
* झूले लाल
* नुसरत फतेह अली खान
* रूना लैला
* रेश्मा

श्रेणी:सूफ़ियाना गाने
श्रेणी:पंजाबी कविता
श्रेणी:हिन्दी विकि डीवीडी परियोजना
रॉन मुस्तफा

**रोनाल्ड** **"रॉन"** **मुस्तफा** (जन्म दिसंबर 3, 1989), रॉन मुस्तफा अभिनेता है एक युवा कनाडाई. वह खाल किशोरों नाटक टेलीविजन नाटकों अब्बुद सिद्दीकी पर एमटीवी.

## जीवन और करियर
रॉन मुस्तफा मूल भारतीय है . वह 3 दिसंबर 1989 को हुआ था। वह में विज्ञान और राजनीति कानून अंतर्राष्ट्रीय पढ़ाई वर्तमान में भाग लेने के छात्र छात्र एक विश्वविद्यालय के रूप में टोरंटो.

रॉन Mustafaa मूलतः वकील चाहते थे करने के लिए एक हो जाते हैं, लेकिन जब से वह 11 या था जैसे 10, वास्तव में उसकी माँ चाहती थी कि अभिनेता बनने के एक. वह भारत में बड़ा हुआ और वास्तव में खुद चाहता था अभिनय में शामिल होने के लिए, लेकिन मौका कभी नहीं था। रास्ते में एक वह उसे स्वप्न के माध्यम से उसे रहते थे।

खाल से पहले, वह महाकाव्य था टीम में रॉय जैक्सन के रूप में उनकी भूमिका के लिए सबसे अच्छा जाना जाता है।

2010 में, रॉन खाल नाटक के रूप में था डाली किशोरों की ब्रिटिश अनुकूलन अब्बुद सिद्दीकी में एमटीवी. वहां उन्होंने खाल में अब्बुद खेलता है, जो चाहता है खारिज कर देता है अपने माता पिता के पारंपरिक और रोल पसंद करते हैं और रॉक एक जीवन शैली को शामिल करने, लड़कियों डोप और.

उनके चरित्र को दिखाने ब्रिटेन चरित्र पर आधारित है खाल अनवर से मूल.

## व्यक्तिगत जीवन‍
रॉन मुस्तफा का था 6 साल जब उनके परिवार ओशावा से स्थानांतरित करने के लिए भारत, पर. रॉन शौक, शामिल अभिनय बास्केटबॉल खेल, सिनेमा देखने, गिटार झनकार और दोस्तों के साथ बाहर लटके. हालांकि उन्हें उम्मीद है कि वह फिल्म और टेलीविजन में एक कैरियर का पीछा करेंगे, वह भी बहुत शैक्षिक और भविष्य में कानून स्कूल में भाग लेने की आकांक्षा. रॉन पसंदीदा अभिनेता फिल्म में शामिल लियोनार्डो डि कैप्रियो और रॉबर्ट डी नीरो और अपने पसंदीदा बुल उग्र है। खाल के दौरान के एक प्रकरण का सीजन अंतिम के फिल्मांकन, रॉन 20 बदल गया।

## फिल्मों की सूची

## सन्दर्भ

## बाहरी कड़ियाँ
* 

श्रेणी:1989 में जन्मे लोग
श्रेणी:टोरंटो से अभिनेता
श्रेणी:कनाडा के टीवी अभिनेता
श्रेणी:कनाडा में भारतीय आप्रवासियों
श्रेणी:टोरंटो के लोग
श्रेणी:जीवित लोग
झूलेलाल

**झूलेलाल** सिन्धी हिन्दुओं के उपास्य देव हैं जिन्हें 'इष्ट देव' कहा जाता है। उनके उपासक उन्हें वरुण (जल देवता) का अवतार मानते हैं। वरुण देव को सागर के देवता, सत्य के रक्षक और दिव्य दृष्टि वाले देवता के रूप में सिंधी समाज भी पूजता है। उनका विश्वास है कि जल से सभी सुखों की प्राप्ति होती है और जल ही जीवन है। जल-ज्योति, वरुणावतार, झूलेलाल सिंधियों के ईष्ट देव हैं जिनके बागे दामन फैलाकर सिंधी यही मंगल कामना करते हैं कि सारे विश्व में सुख-शांति, अमन-चैन, कायम रहे और चारों दिशाओं में हरियाली और खुशहाली बने रहे।
"चेट्रीचंडु" जिसे झूलेलाल जयंती के नाम से भी जाना जाता है, यह सिंधी नव वर्ष की शुरुआत का प्रतीक है। यह तिथि हिंदू पंचांग पर आधारित है और चैत्र शुक्ल पक्ष के दूसरे दिन मनाई जाती है। (सिंधी भाषा में चैत्र को चेट्र कहते हैं)
चेट्रीचंडु साईं उडेरोलाल का जन्मदिन भी है, जिन्हें झूलेलाल के नाम से जाना जाता है जो भगवान विष्णु के वरुणवतार माने जाते हैं।

झूलेलाल जी के अवतरण दिवस को सिंधी समाज चेटीचंड के रूप में मनाता है। कुछ विद्वानों के अनुसार सिंध का शासक मिरखशाह अपनी प्रजा पर अत्याचार करने लगा था जिसके कारण सिंधी समाज ने  कठिन जप, तप और साधना की। तब सिंधु नदी में से एक बहुत बड़े नर मत्स्य पर बैठे हुए भगवान झूलेलाल प्रकट हुए और कहा मैं 8 दिन बाद जन्म लेकर मिरखशाह के अत्याचारों से प्रजा को मुक्ति दिलाउंगा। चैत्र माह की द्वितीया को एक बालक ने जन्म लिया जिसका नाम उडेरोलाल रखा गया। अपने चमत्कारों के कारण बाद में उन्हें झूलेलाल, लालसांई, के नाम से सिंधी समाज और ख्वाजा खिज्र जिन्दह पीर के नाम से मुसलमान भी पूजने लगे। चेटीचंड के दिन श्रद्धालु बहिराणा साहिब बनाते हैं। शोभा यात्रा में ‘छेज’ (जो कि सिंध में डांडिया की तरह लोकनृत्य होता है) के साथ झूलेलाल की महिमा के गीत गाते हैं। ताहिरी (मीठे चावल), छोले (उबलेनमकीन चने) और शरबत का प्रसाद बांटा जाता है। शाम को बहिराणा साहिब का विसर्जन कर दिया जाता है।

## सन्दर्भ

## बाहरी कड़ियाँ
* मानव उत्थान के लिए जन्में थे झूलेलाल
* चेटीचण्ड: सिन्धियों का सबसे बड़ा त्योहार
* All About Sindhis
* Jhule Lal
* बाबा झूलेलाल की आरती 

श्रेणी:क्षेत्रीय हिंदू देवता
श्रेणी:सिन्धी संस्कृति
सासनी

**सासनी** (Sasni) भारत के उत्तर प्रदेश राज्य के हाथरस ज़िले में स्थित एक नगर है। यह इसी नाम की तहसील में स्थित है।

## इन्हें भी देखें
* हाथरस ज़िला राम सरण शर्म के अनुसार इस अभिलेख मे हिन्दूस्तान शब्द का प्रयोग

## सन्दर्भ

श्रेणी:उत्तर प्रदेश के नगर
सुमरत गड़ी
श्रेणी:हाथरस ज़िले के नगर
श्रेणी:द्सद्स्द
श्रेणी:द्द्फ़्द्फ
श्रेणी:Cdscs
शान्ति भूषण

**शान्ति भूषण** (११ नवम्बर १९२५ – ३१ जनवरी २०२३) भारत के भूतपूर्व कानून एवं न्याय मंत्री एवं सर्वोच्च न्यायालय में वरिष्ठ अधिवक्ता थे। वे मोरारजी देसाई सरकार में विधि, न्याय एवं कम्पनी कार्य मन्त्री थे। सन् २००९ में इंडियन एक्सप्रेस द्वारा उन्हें विश्व के सबसे शक्तिशाली भारतीय लोगों की सूची में ७४वें स्थान पर रखा गया था। वे भारत में भ्रष्टाचार के विरुद्ध संघर्ष करने वालों में अग्रणी हैं।

## राजनीतिक जीवन

शान्ति भूषण कांग्रेस (ओ) पार्टी और बाद में जनता पार्टी के एक सक्रिय सदस्य थे। वे १४ जुलाई १९७७ से २ अप्रैल १९८० तक राज्य सभा के सदस्य रहे। वे मोरारजी देसाई की सरकार में १९७७ से सरकार के पतन तक विधि, न्याय एवं कम्पनी कार्य मन्त्री रहे। सन् १९८० में वे भारतीय जनता पार्टी में शामिल हो गये। परन्तु १९८६ में जब भारतीय जनता पार्टी ने एक चुनाव याचिका पर उनकी सलाह नहीं मानी तो उन्होंने भाजपा से त्यागपत्र दे दिया।

तत्कालीन विधि मन्त्री के रूप में, उन्होंने १९७७ में लोकपाल बिल प्रस्तुत किया था जो मोरारजी देसाई की सरकार गिर जाने के कारण पारित नहीं हो सका। सम्प्रति वे अप्रैल २०११ में गठित जन लोकपाल विधेयक की संयुक्त समिति के सह-अध्यक्ष रहे।

## इन्हें भी देखें
* जन लोकपाल विधेयक

## बाहरी कड़ियाँ
* शान्ति भूषण – कानून के माहिर खिलाड़ी
* नोएडा जमीन विवाद भ्रष्ट लोगों का दुष्प्रचार: शान्ति भूषण 
* रद्द कर दीजिए प्लॉट, नहीं चाहिए : शान्ति भूषण
* माफी नहीं, जेल जाने को तैयार : शान्ति भूषण
* देश के आठ प्रधान न्यायाधीश भ्रष्ट थे : शान्ति भूषण का सनसनीखेज आरोप
* शान्ति भूषण के पक्ष में आये एन०ए०सी० के सदस्य
* '''प्रशांत भूषण''' – अन्ना की लड़ाई के अहम सिपाही
* https://web.archive.org/web/20101115152102/http://www.tribuneindia.com/2002/20021107/ncr.htm
* https://web.archive.org/web/20121019020011/http://www.rediff.com/news/2000/sep/30josy.htm

## सन्दर्भ


श्रेणी:भारतीय अभिभाषक
श्रेणी:भारतीय एक्टिविस्ट
श्रेणी:भारत के विधिमंत्री
श्रेणी:इलाहाबाद विश्वविद्यालय के पूर्व छात्र
श्रेणी:भारत के क़ानून एवं न्याय मंत्री
श्रेणी:1925 में जन्मे लोग
श्रेणी:२०२३ में निधन
थ़

**थ़** देवनागरी लिपि का एक वर्ण है जिसके उच्चारण को अन्तर्राष्ट्रीय ध्वन्यात्मक वर्णमाला में  के चिह्न से लिखा जाता है। मानक हिन्दी और मानक उर्दू में इसका प्रयोग नहीं होता है, किन्तु हिन्दी की कुछ पश्चिमी उपभाषाओं में इसका 'थ' के साथ सहस्वानिकी सम्बन्ध है। मुख्य रूप से इसका प्रयोग पहाड़ी भाषों को देवनागरी में लिखने के लिये होता है। अंग्रेजी के कई शब्दों में इसका प्रयोग होता है, जैसे की ‘थ़िन’ (thin)।

## अघोष दन्त्य संघर्षी
'थ़' को भाषाविज्ञान के नज़रिए से 'अघोष दन्त्य संघर्षी वर्ण' कहा जाता है।

## थ़ और थ में गलतियाँ
हिन्दी-भाषी लोग बहुधा 'थ़' को 'थ' बोलते है और अंग्रेजी-भाषी लोग  'थ' को 'थ़' बोल देते हैं। हालांकि आम तौर पर इस से समझने में कोई कठिनाई नहीं होती लेकिन कभी-कभी यह बोलने का तरीक़ा मातृभाषियों को अटपटा या गलत लगता है। अगर 'थूक' को अंग्रेजी-भाषी 'थ़ूक' बोलें (जो अक्सर होता है), तो हिन्दी भाषियों को यह 'फ़ूक' जैसा प्रतीत हो सकता है। उसी तरह हिंदीभाषी अगर 'थ़ॉट' ('thought', सोच) को 'थॉट' बोलें तो अंग्रेजी भाषीयों को यह 'ठॉट' जैसा प्रतीत हो सकता है।

## थ और थ़ की सहस्वानिकी
कुछ पहाड़ी और पश्चिमी हिन्दी उपभाषाओं में 'थ' और 'थ़' की सहस्वानिकी देखी जाती है। कभी-कभी यह दोनों एक ही शब्द-शृंखला में मिलते हैं, जैसे की 'थका-थकाया' (यानि 'पहले से थका हुआ') को कुछ पश्चिमी हिन्दी उपभाषी 'थ़का-थकाया' कहते हैं। पहाड़ी भाषा डोगरी की कईं उपभाषाओं में 'थ़' अक्सर देखा जाता है। उदाहरणतः 'कुथ़े' (यानि 'कहाँ') और 'अथ़्रू' (यानि 'आँसू')।

## अरबी भाषा में
अरबी-फ़ारसी लिपि का एक अक्षर 'ث' है जिसे उर्दू में 'से' का नाम दिया जाता है। भारतीय उपमहाद्वीप, अफ़ग़ानिस्तान, और ईरान के लोग इसे 'स' की ध्वनी के साथ पढ़ते हैं, किन्तु अधिकतर अरबी-भाषी इसे 'थ़' की ध्वनी के साथ पढ़ते हैं। यही कारण है कि 'اثر' ('असर') जैसे शब्द को अरबी-भाषी 'अथ़र' बोलते हैं और उर्दू और फ़ारसी में ‘असर’। इसी प्रकार एक और शब्द है 'ثابت' ('साबित', यानि 'प्रमाणित' या 'सिद्ध')। इसे हिन्दी, उर्दू और फ़ारसी बोलने वाले 'साबित' बोलते हैं, किन्तु अरबी बोलने वाले 'थ़ाबित' कहते हैं, जो हिन्दी, उर्दू भाषियों को 'फ़ाबित' या 'थाबित' जैसा प्रतीत होता है।

## इन्हें भी देखिये
* देवनागरी
* अन्तर्राष्ट्रीय ध्वन्यात्मक वर्णमाला
* सहस्वानिकी
* 

श्रेणी:देवनागरी वर्णमाला
श्रेणी:हिन्दी विकि डीवीडी परियोजना
श्रेणी:संघर्षी व्यंजन
श्रेणी:अघोष व्यंजन
श्रेणी:दन्त्य व्यंजन
विश्व का इतिहास

**विश्व के इतिहास** से आशय अतीत से लेकर आजतक पृथ्वी के सभी स्थानों की मानवजाति के इतिहास से है।

## विश्व इतिहास का कालक्रम
;विश्व इतिहास बहुत बड़ा है, इसका संक्षिप्त कालक्रम इतिहास इस प्रकार है–

* पाषाण युग (ल. 35,00,000 – ल. 4000 ई.पू.)
** पुरापाषाण काल (ल. 35,00,000 – ल. 12,000 ई.पू.)
** मध्यपाषाण काल (ल. 12,000 – ल. 8,000 ई.पू.)
** नवपाषाण युग (ल. 8,000 – ल. 4000 ई.पू.)
* आद्य-इतिहास (ल. 4000 – ल. 3000 ई.पू.)
** ताम्र पाषाण युग (ल. 4000 – ल. 2500 ई.पू.)
* कांस्य युग (ल. 3500 – ल. 2000 ई.पू.)
* लौह युग (ल. 2000 – ल. 500 ई.पू.)
* सिंधु-सरस्वती सभ्यता (ल. 3300 – ल. 1300 ई.पू.)
* मेसोपोटामिया की सभ्यता (ल. 3800 – ल. 331 ई.पू.)
* मिस्र की सभ्यता (ल. 3100 – ल. 332 ई.पू.)
* हिंदू सभ्यता (ल. 1750 ई.पू. से वर्तमान)
** वैदिक काल (ल. 1500 – ल. 500 ई.पू.)
** महाजनपद काल (ल. 600 – ल. 345 ई.पू.)
* चीन की सभ्यता (ल. 1600 – ल. 1000 ई.पू.)
* माया सभ्यता (ल. 1500 ई.पू – ल. 900 इस्वी)
* यूनान की सभ्यता (ल. 1200 – ल. 146 ई.पू.)
* रोम की सभ्यता (ल. 753 – ल. 27 ई.पू)
**  रोमन साम्राज्य (पश्चिम) (ल. 27 ई.पू – 476 इस्वी)
* इब्राहीमी धर्म
** यहूदी धर्म (ल. 11वी शताब्दी ई.पू)
** ईसाई धर्म (ल. 1वी शताब्दी ई.पू)
** इस्लाम (ल. 7वी शताब्दी ई.पू)
* श्रमण परम्परा
** आजीविक (ल. 7वी शताब्दी ई.पू)
** जैन धर्म (ल. 6वी शताब्दी ई.पू)
** बौद्ध धर्म (ल. 6वी शताब्दी ई.पू)
* कुन्फ़्यूशियसी धर्म (ल. 6वी शताब्दी ई.पू)
* मौर्य साम्राज्य (ल. 322–185 ई.पू)
* मंगोल साम्राज्य (ल. 1206 – 1370 इस्वी)
* मैग्ना कार्टा (ल. 1215 इस्वी)
* काली मौत (ल. 1348 – 1350 इस्वी)
* तुर्क साम्राज्य (ल. 1299 – 1929 इस्वी)
* पुनर्जागरण युग (ल. 14वीं – 17वीं शताब्दी इस्वी)
* अमेरिकी महाद्वीप की खोज 1492 इस्वी
* उपनिवेशवाद युग (ल. 15वीं – 20वीं शताब्दी इस्वी)
** पुर्तगाली साम्राज्य (ल. 1415 – 1999 इस्वी)
** स्पैनिश साम्राज्य (ल. 1492 – 1976 इस्वी)
** ब्रिटिश साम्राज्य (ल. 1601 – 1947 इस्वी)
* प्रोटेस्टैंट आन्दोलन (ल. 16वीं शताब्दी इस्वी)
* सप्तवर्षीय युद्ध (ल. 1754 – 1763 इस्वी)
* अमेरिका की क्रान्ति (ल. 1775 – 1783 इस्वी)
* फ्रांस की क्रांति (ल. 1789 इस्वी)
* औद्योगिक क्रांति (ल. 18वीं के उत्तरार्ध तथा 19वीं शताब्दी के पूर्वार्ध)
* अमेरिकी गृहयुद्ध (ल. 1861 – 1865 इस्वी)
* रूस की क्रांति (ल. 1905 और 1919 इस्वी)
* प्रथम विश्वयुद्ध (ल. 1914 ई.पू – 1918 इस्वी)
* द्वितीय विश्वयुद्ध (ल. 1939 – 1945 इस्वी)
* शीतयुद्ध (ल. 1945 – 1991 इस्वी)
* भारत की स्वतन्त्रता — 1947 इस्वी
* चन्द्रमा पर मानव — 1969
* सोवियत संघ का विघटन — 1991
* दक्षिण अफ्रीका में रंगभेद की समाप्ति — 	1994
* वर्ल्ड ट्रेड सेंटर पर इस्लामी आतंकवादीयों का हमला — 9/11, 2001
* हिंद महासागर में सुनामी — 	2004
* फुकुशिमा दाइची परमाणु दुर्घटना — 	2011
* कोरोना वैश्विक महामारी — 	2020

## चित्र दीर्घा

चित्र:Old World 820.png|820 ई. में विश्व का राजनैतिक दृष्य
चित्र:Angkor wat temple.jpg|अंकोरवाट मंदिर, कम्बोडिया मे स्थित विश्व का सबसे बड़ा हिंदू मंदिर
चित्र:Mongol Empire map.gif|मंगोल साम्राज्य का विस्तार


## इन्हें भी देखें
* प्रागितिहास
* लिखित इतिहास
* प्रौद्योगिकी का इतिहास
* पृथ्वी का इतिहास
* भारत का इतिहास
* हिन्दू धर्म का इतिहास
* विज्ञान का इतिहास
* पृथ्वी का भूवैज्ञानिक इतिहास
* विश्व का राजनैतिक इतिहास

## बाहरी कड़ियाँ
*विश्व इतिहास
*विश्व इतिहास की जानकारी
*विश्व इतिहास प्रमुख घटनाएँ

श्रेणी:इतिहास
रेशमा

**रेशमा** (c.1947 – 3 नवम्बर 2013) सितारा-ए-इम्तियाज़ से सम्मानित पाकिस्तानी लोक गायिका थीं। वो भारत में भी काफ़ी लोकप्रिय थी उनका 3 नवम्बर 2013 को पाकिस्तान के लाहौर में निधन हो गया।

## बचपन और व्यक्तिगत जीवन
रेशमा का जन्म राजस्थान राज्य की रतनगढ़ तहसील के लोहा गाँव में लगभग १९४७ में एक बंजारों के परिवार में हुआ। वह एक बंजारा जनजाति से थी जो उनके पिता इस्लाम में परिवर्तित हो गए थे। उनकी बंजारा जनजाति भारत के विभाजन के तुरंत बाद कराची चली गई। भारत विभाजन के कुछ देर बाद उनका परिवार पाकिस्तान में जा बसा। उनका कहना है कि शास्त्रीय संगीत में उनको कोई शिक्षा हासिल नहीं हुई। रेशमा नें एक इंटरव्यू में कहा है के "मेरा जन्म बीकानेर राजस्थान के पास एक क़स्बे में एक सौदागरों के परिवार में हुआ। जन्म का साल तो मुझे मालूम नहीं लेकिन मुझे बताया गया के जब मुझे १९४७ में पाकिस्तान लाया गया तो मेरी चंद माह की ही उम्र थी। मेरे परिवार वाले बीकानेर से ऊँट ले जाकर और जगहों पर बेचते थे और वहां से गाय-बकरियां वापस ला कर घर के पास बेचते थे। मैं बंजारों के एक बड़े क़बीले से हूँ और मेरा परिवार हमेशा इधर से उधर सफ़र ही करता रहता था। हम में से कईं अब लाहौर और कराची में बस गए हैं लेकिन जब भी हमें फिर सफ़र याद आता है हम बोरिया-बिस्तर बाँध के चल देतें हैं।"

रेशमा अनपढ़ थी और अनौपचारिक तरीक़े से बोलती थी। उन्होंने हमेशा भारत-पाकिस्तान मित्रता को बढ़ाने की बात की थी। रेशमा ने सुश्री इन्दिरा गान्धी के सामने भी गाया था। रेशमा ठेठ पंजाबी बोलतीं थीं। १९४७ के विभाजन के बाद, जनवरी २००६ में जब पंजाब के दोनों हिस्सों के बीच लाहोर-अमृतसर बस पहली बार चली तो सबसे पहली बस पर २६ यात्री थे, जिसमे से १५ पाकिस्तान सरकार के अफ़सर थे। बाक़ी यात्रियों में से ७ रेशमा और उनके परिवारजन थे।

## प्रसिद्धि
रेशमा सब से पहले रेडियो पाकिस्तान पर गाने गाकर मशहूर हुईं थीं। उनके सब से जाने माने गानों में "*[[दमादम मस्त क़लन्दर]]*", "*हाय ओ रब्बा, नहियो लाग्दा दिल मेरा*", "*सुन चरख़े दी मिट्ठी-मिट्ठी कूक माहिया मईनु याद आउंदा*", "*वे मैं चोरी-चोरी*" और "*अक्खियाँ नूं रैह्न दे अक्खियाँ दे कोल*" शामिल हैं। "*अक्खियाँ नूं रैह्न दे अक्खियाँ दे कोल*" को राज कपूर ने १९७३ में बनी फ़िल्म बॉबी में हिन्दी में अनुवादित कर के "*अक्खियों को रहने दे अक्खियों के पास*" के रूप में डाला। धीरे-धीरे रेशमा के गाने सीमा पार कर के भारत में लोकप्रिय होने लगे। १९८०-९० के अरसे में जब भारत-पाकिस्तान के दरमयान कलाकारों को आने-जाने की कि अनुमति दी गयी, तो रेशमा नें भारत में गाने गाये। सुभाष घई नें अपनी फ़िल्म 'हीरो' में उनसे "*लम्बी जुदाई*" गवाया जो बहुत प्रसिद्ध हुआ।

रेशमा नें पंजाबी और हिन्दी-उर्दू के अलावा सिन्धी, राजस्थानी, पहाड़ी-डोगरी और पश्तो में गाने गाये थे।

## इन्हें भी देखें
* दमादम मस्त क़लन्दर

## बाहरी कड़ियाँ
* रेशमा हिन्दी गीत "लम्बी जुदाई" गाते हुए (यु-ट्यूब पर)
* रेशमा पंजाबी गीत "अक्खियाँ नूं रैहन दे" गाते हुए (यु-ट्यूब पर)

## सन्दर्भ

श्रेणी:पाकिस्तानी गायक
श्रेणी:हिन्दी विकि डीवीडी परियोजना
श्रेणी:२०१३ में निधन
श्रेणी:1947 में जन्मे लोग
लिंडलर उत्प्रेरक

right|thumb|150px|लिंडलर उत्प्रेरक
**लिंडलर उत्प्रेरक** (Lindlar catalyst) एक विषमांगी उत्प्रेरक है जो कि कैल्शियम कार्बोनेट पर जमा और सीसा के विभिन्न रूपों के साथ प्रतिक्रिया करके तैयार पैलेडियम होता है। सीसा पैलेडियम साइटों को निष्क्रिय करने के लिए कार्य करता है। पैलेडियम सामग्री आमतौर पर उत्प्रेरक का वजन द्वारा 5% होता है। उत्प्रेरक का प्रयोग हाइड्रोजनीकरण (hydrogenation) के द्वारा एल्काइन्स (alkynes) को एल्कीन्स (alkenes) में बदलने (यानी बिना आगे एल्केन्स (alkanes) में बदलने के) के लिए किया जाता है। इस प्रकार यदि एक यौगिक में डबल बॉड व ट्रिपल बॉड दोनों शामिल होते हैं तो उत्प्रेरक केवल ट्रिपल बॉड को डबल बॉड के रूप में कम कर देता है।

इसके आविष्कारक **हर्बर्ट लिंडलर**(Herbert Lindlar) की व्याख्या के अनुसार, उत्प्रेरक को कैल्शियम कार्बोनेट के घोल मे पैलेडिय़म क्लोराइड के रिडक्शन और उसके बाद घोल मे लेड एसिटेट मिलाकर बनाया जाता है। इस प्रक्रिया से, एक बड़े सतही क्षेत्र के उत्प्रेरक को प्राप्त किया जा सकता है। Quinolene के साथ उत्प्रेरक के क्रियाशीलता छोड़ने (deactivation) के कारण इसकी चयनात्मकता (selectivity) बढ़ती है, जो की एल्कीन्स (alkenes) को एल्केन्स (alkanes) बनने से रोकती है।

एल्काइन्स का रिडक्शन stereoselective होता है; वाया syn-addition यह cis-alkene देता है।

एड्म्स उत्प्रेरक (Adams' catalyst), पैलेडिय़म ब्लैक (Palladium black) और रेनी निकल (Raney nickel) अन्य विषम उत्प्रेरक हैं। जो की हाइड्रोजनीकरण के लिए उपयोगी हैं।

श्रेणी:उत्प्रेरक
स्वामी सुदर्शन नाथ

स्वामी सुदर्शननाथ जी, जो कि एक आध्यात्मिक गुरु है, और इनके विश्व में बहुत सारे शिष्य है ,वे डॉ॰ नारायण दत्त श्रीमाली जी ( निखिलेश्वर ) के परम प्रिय शिष्य हैं। तंत्र मंत्र में कई सिद्धियों के स्वामी है ,उनके द्वारा प्रकाशित पत्रिका साधना सिद्धि विज्ञान मे विभिन्न सनातन धर्म के देवी देवताओं की पूजन पद्धतियाँ प्रकाशित की जाती हैं समयानुसार शिष्यों के मार्गदर्शन करते है , इसी के साथ ये पृथ्वी मां को हरी चादर के लिए समर्पित भी है , इन्होंने बहुत बड़ी अनुपजाऊ भूमि पर पिछले 20वर्षों से वृक्षारोपण किया है तथा पत्थर पर पेड़ उगाए है  
वे महाविद्या साधक परिवार के संस्थापक हैं । जो मंत्र तंत्र साधनाओं के प्रचार प्रसार तथा शिक्षा के लिए क्रियाशील है । 

उनका कार्यालय भोपाल मध्य प्रदेश मे स्थापित है । 

साधना सिद्धि विज्ञान कार्यालय 

जास्मीन - 429

न्यू मिनाल रेजीडेंसी

जे. के. रोड , भोपाल [म.प्र.]

दूरभाष : (0755)

4269368,4283681,4221116

वेबसाइट:-

www.namobaglamaa.org

यूट्यूब चेनल :-

https://www.youtube.com/@MahavidhyaSadhakPariwar

आपने लुप्त हो रहे साधनात्मक ज्ञान को साधना सिद्धि विज्ञान पत्रिका के माध्यम से जन सुलभ कराया है। 
दस महाविद्याओं पर जितना ज्ञान तथा विवेचन आपने किया है वह अपने आप में एक मिसाल है.शरभ तन्त्र से लेकर महाकाल संहिता और कामकलाकाली तन्त्र से लेकर गुह्यकाली तक तन्त्र का कोइ क्षेत्र आपके[ Swami Sudarshan Nath Ji ] की सीमा से परे नहीं है.

एक विराट व्यक्तित्व जिसने अपने अंदर स्वामी निखिलेश्वरानंद जी [डा नारायण दत्त श्रीमाली जी ] के ज्ञान को संपूर्णता के साथ समाहित किया है.
नैवेली लिग्नाइट कारपोरेशन लिमिटेड

**एनएलसी इंडिया लिमिटेड** (पहले इसका नाम 'नैवेली लिग्नाइट कारपोरेशन लिमिटेड' था।) भारत सरकार की नवरत्न कम्पनी है। यह लिग्नाइट का खनन करती है। यह लिग्नाइट कोयले की सबसे बड़ी खदान है तथा तमिलनाडु मे स्थित है। यह प्रति वर्ष लगभग ३ करोड़ टन लिग्नाइट का उत्पादन करती है। इस लिग्नाइट का उपयोग ताप विद्युत संयंत्र में विद्युत उत्पादन के लिये किया जाता है। इसके विद्युत संयंत्र की कुल उत्पादन क्षमता लगभग ३६४० मेगावाट है।  इसका १००० मेगावाट का ताप-विद्युत उत्पादन का संयुक्त उपक्रम भी है। हाल में ही इस कम्पनी ने नवीकरणीय ऊर्जा के क्षेत्र में भी प्रवेश किया है और १४०४ मेगावाट क्षमता का सौर ऊर्जा विद्युत संयंत्र स्थापित किया है।  इसके अलावा ५१ मेगावाट क्षमता का पवन ऊर्जा भी उत्पन्न कर रही है।

## बाहरी कड़ियाँ
* आधिकारिक वेबसाइट
* एनएलसी ने रचा इतिहास

श्रेणी:सार्वजनिक क्षेत्र के उपक्रम
श्रेणी:भारत सरकार
श्रेणी:भारत की कोयला कंपनियां
पश्चिमी संयुक्त राज्य

thumbnail|305px|गाढ़े लाल रंग के राज्य हमेशा पश्चिमी संयुक्त राज्य में गिने जाते हैं और हल्के लाल रंग वाले राज्य भी कुछ सन्दर्भों में पश्चिमी संयुक्त राज्य में गिने जाते हैं
**पश्चिमी संयुक्त राज्य** (अंग्रेज़ी: Western United States वॅस्टर्न युनाएटिड स्टेट्स) संयुक्त राज्य अमेरिका का पश्चिमी हिस्सा है, हालाँकि अलग-अलग सन्दर्भों में इस बात पर विवाद होता है के इस देश का कौन सा भाग पश्चिमी है और कौनसा नहीं। १८०० ईसवी से पूर्व एपलाशियन पर्वतमाला का सारा इलाक़ा पश्चिमी माना जाता था। समय के साथ जैसे-जैसे संयुक्त राज्य की सरकार का प्रभाव पश्चिम की ओर बढ़ता गया और मूल अमेरिकी आदिवासियों का नाश होता गया, वैसे-वैसे पश्चिमी संयुक्त राज्य की लोकप्रिय परिभाषा पश्चिम की ओर चलती गयी। अब बहुत से लोग मिसिसिप्पी नदी को या रॉकी पर्वत श्रंखला से पश्चिम वाले क्षेत्र को ही पश्चिमी संयुक्त राज्य में मानते हैं।

## इन्हें भी देखिये
* संयुक्त राज्य अमेरिका
* वॅस्टर्न (शैली)

श्रेणी:अमेरिका के क्षेत्र
श्रेणी:संयुक्त राज्य अमेरिका
हार्प (HAARP)

**हार्प** (The High Frequency Active Auroral Research Program (HAARP)) अमेरिका की एक अनुसंधान परियोजना है। यह आयनमंडल से अनुसंधान से सम्बन्धित है। इसे अमेरिकी वायुसेना, जलसेना, अलास्का विश्वविद्यालय, डिफेंस ऐडवांस्ड रिसर्च लैबोरेटरी (DARPA) से वित्तीय सहायता प्राप्त है। इसका उद्देश्य आयनमंडल का अध्ययन करना एवं रेडियो संचार एवं निगरानी के लिये इसके परिवर्धन की सम्भावना का पता लगाना है। इस टेक्नोलॉजी से जब चाहे जरूरत से ज्यादा बारिश कर देना जब चाहे फसल बर्बाद करा देना बाढ ला देना फुकंप ला देना जन संख्या कम कर देना किसी भी देश को बर्बाद कर देना ये सब किया जा सकता है 

## बाहरी कड़ियाँ
* 
* HAARP at EastlundScience.com — website of Bernard Eastlund's Scientific Enterprises Corporation.
* HAARP executive summary
* GoogleMaps satellite image of HAARP
* HAARP - Ангелы и плазмоиды (in russian)

श्रेणी:प्लाज्मा भौतिकी
श्रेणी:मौसम
स्पगैटी

**स्पगेत्ती** एक लम्बा, पतला, ठोस, बेलनाकार पास्ता है। यह पारम्परिक इतालीय पाकशैली का मुख्य भोजन है। अन्य पास्ता की तरह, स्पगेत्ती मैदा और पानी से बना है, और कभी-कभी विटामिन और खनिजों से समृद्ध होता है।  इतालीय स्पगेत्ती सामान्यतः दुरुम-गेहूँ सूजी से बनाई जाती है। साधारणतः पास्ता सफेद होता है क्योंकि मैदा का प्रयोग किया जाता है, लेकिन पूरे गेहूँ का आटा डाला जा सकता है।  स्पगेत्तोनी स्पगेत्ती का एक मोटा रूप है, जबकि स्पगेत्तीनी एक पतला रूप है। कापेल्लीनी एक बहुत पतली स्पगेत्ती है।

## शब्द की व्युत्पत्ति
*स्पगेत्ती* शब्द इतालवी शब्द *स्पगेत्तो (spaghetto)* का बहुवचन रूप है, जो कि स्पागो *(spago)* शब्द की एक लघु संज्ञा है, जिसका अर्थ “पतला तार” या “सुतली” होता है।

## मूल

पश्चिम में पास्ता सबसे पहले बारहवीं सदी के आस-पास दक्षिणी इटली में लंबे, पतले रूप में प्रयोग किया जाता रहा होगा।  उन्नीसवीं सदी में पास्ता कारखानों की स्थापना के बाद पास्ता की लोकप्रियत पूरे इटली में फैल गई, जिससे इतालवी बाज़ार के लिये बड़े पैमाने पर इसका उत्पादन किया जाने लगा। 

उन्नीसवीं सदी के अंतिम भाग में, संयुक्त राज्य अमेरिका में रेस्टॉरेंटों में स्पगैटी को *स्पगैटी इटालिनी (Spaghetti Italienne)* के नाम से परोसा जाता था (जिसमें शायद बहुत अधिक लिजलिजे नूडल और शोरबे में मिलाया हुआ टमाटर का सॉस होता था) और इसे लहसुन या काली मिर्च के साथ बनाए जाने की शुरुआत कई दशकों बाद हुई।  डिब्बाबंद स्पगैटी, स्पगैटी निर्माण सामग्री और मांस के कोफ्तों के साथ स्पगैटी लोकप्रिय हुए और संयुक्त राज्य अमेरिका में यह पकवान एक मुख्य भोज्य-पदार्थ बन गया। 

## पकाने की विधि
thumb|left|पकाने के दौरान उबलते पानी के गमले में स्पेगेटी रखा गया है।

स्पगैटी को नमकीन, उबलते पानी (2 लोगों के लिये लगभग 5 लीटर) के एक बड़े बर्तन में पकाया जाता है, जिसे उबालते हैं। इसके बाद एक या दो चम्मच नमक मिलाया जाता है और लगभग एक मिनट बाद पास्ता मिलाया जाता है। 10 से 15 मिनट बाद (अक्सर यह समयावधि विभिन्न ब्रांडों और मोटाई की पैकेजिंग पर लिखी होती है) एक छलनी (इतालवी भाषा में *स्कोलापास्ता (scolapasta)*) के द्वारा स्पगैटी से पानी निकाल दिया जाता है।

पास्ता की एक व्यापक रूप से लोकप्रिय, पूर्ण संगतता को *अल डेंटे (al dente)* (*दांत की ओर* के लिये इतालवी शब्द), जो कि मुलायम और जालीदार होती है और कभी-कभी इसमें बीच में एक तीखापन भी होता है। हालांकि, स्पगैटी को कभी-कभी बहुत अधिक मुलायम संगतता के साथ पकाया जाता है। *स्पगैटोनी (Spaghettoni)* एक मोटा स्पगैटी होता है, जिसे पकने में अधिक समय लगता है। *स्पगैटिनी (Spaghettini)* तथा *वर्मिसेली (vermicelli)* बहुत पतले स्पगैटी होते हैं (अंग्रेज़ी में इन दोनों को *एंगल हेयर स्पगैटी* कहा जा सकता है), जिन्हें पकने में कम समय लगता है।

## वितरण
thumb|right|क्लासिक स्पेगेटी ला अ कार्बोनारा.

इतालवी भोजन के प्रतीक, स्पगैटी को टमाटर के सॉस के साथ परोसा जाता है, जिसमें विभिन्न जड़ी-बूटियां (विशेषतः अजवाइन और तुलसी), जैतून का तेल, मांस या सब्जियां हो सकती हैं। अन्य स्पगैटी पकवानों में बोलोनीस सॉस, अल्फ्रेडो और कार्बोनारा से बने पकवान शामिल हैं। अक्सर कद्दूकस किया हुआ सख्त चीज़, जैसे पेकोरिनो रोमानो, पार्मेसन और एशियागो चीज़ मिलाया जाता है।

## रिकॉर्ड
स्पगैटी के सबसे बड़े कटोरे का विश्व रिकॉर्ड मार्च 2009 में बना और मार्च 2010 में इसे पुनर्स्थापित किया गया, जब लॉस एंजल्स के बाहर गार्डर ग्रोव, बुका डी बेपो में स्थित एक रेस्टॉरेंट ने  से अधिक पास्ता के द्वारा सफलतापूर्वक एक स्विमिंग पूल को भर दिया। 

## सन्दर्भ

श्रेणी:पास्ता
श्रेणी:इतालवी खाना
स्वाहिली विकिपीडिया

**स्वाहिली विकिपीडिया** विकिपीडिया का स्वाहिली भाषा का संस्करण है। ८ अप्रैल २०११ की स्थिति तक इस संस्करण पर २१,४४२+ लेख हैं और यह ७५वां सबसे बड़ा विकिपीडिया संस्करण है। इसके अतिरिक्त यह नाइजर-कांगो भाषाओं के उन दो संस्करणों में से एक है जिसपर १,०००+ लेख हैं, अन्य संस्करण योरुबा विकिपीडिया है।

मिलदिओउ द्é मिलदिओउ च च एस्त चूल विकिप्éदिअ =)

श्रेणी:स्वाहिली भाषा
पथ्याहार

thumb|right|डाएट कोक
**पथ्याहार** (या **परहेज़ी भोजन**) उस भोजन या पेय को संदर्भित करता है जिसे शरीरोपयोगी संशोधित आहार बनाने के लिए कुछ परिवर्तित कर दिया जाता है। हालांकि सामान्यतया इसका उद्देश्य वजन घटाना या शरीर के गठन में परिवर्तन लाना है और कभी-कभी इसका उद्देश्य वजन बढ़ाने अथवा शरीर-सौष्ठव के पूरक के रूप में मांसपेशियों में वृद्धि लाने में सहायता करना भी है।

## शब्दावली
इन आहारों की पहचान और उनके विषद विवरण के लिए *पथ्याहार* के अतिरिक्त अन्य शब्द अथवा वाक्यांश हैं, जिनमे *हलके* -*फुल्के* आहार, *बिना चर्बी का* आहार, *कैलोरी रहित*, *कम कैलोरी*, *कम वसा*, *वसाहीन*, *वसा-मुक्त*, *शर्करा -रहित*, *शर्करा-मुक्त* एवं *शून्य कैलोरी*, के प्रयोग होते हैं। कुछ क्षेत्रों में इन शब्दों के उपयोग कानून द्वारा विनियमित किये जा सकते हैं। उदाहरण के लिए अमेरिका में *कम वसा* से अंकित या चिह्नित किसी उत्पाद के प्रत्येक परोस में 3 ग्राम से अधिक वसा शामिल नहीं होनी चाहिए और *वसा मुक्त* अंकित उत्पाद के प्रत्येक परोस में 0.5 ग्राम से कम वसा होनी चाहिए.

## प्रसंस्करण (संसाधन)
किसी आहार को पथ्याहार में प्रसंस्कृत करने की प्रक्रिया में आम तौर पर एक उच्च कैलोरी घटक के लिए एक स्वीकार्य कुछ कम कैलोरी विकल्प खोजने की आवश्यकता होती है। यह उतनी ही सरल है जितनी कि आहार में निहित सम्पूर्ण शर्करा के बदले शर्करा के विकल्प का प्रयोग कर कर सकते हैं जैसा कि आम तौर पर अल्कोहल रहित पेय कोका कोला की जगह (उदाहरण के लिए कोक आहार (डायेट कोक)) का प्रयोग किया जाता है। कुछ नमकनॉ में, खाद्य पदार्थों को तलने की बजाय सेंक कर पकाया जा सकता है जिससे कि इस प्रकार कैलोरी की मात्रा कम की जा सके. अन्य मामलों में, कम वसा वाली सामग्री प्रतिस्थापन के रूप में इस्तेमाल की जा सकती है।

गोटे साबूत खाद्यान्नों में, उच्च रेशेदार (फाइबर) अवयव की उपस्थिति असरदार तरीके से आटे के कुछ.स्टार्च घटक को हटा देती है। चूंकि कुछ-कुछ रेशों (फाइबर) में कोई कैलोरी नहीं होती है, जिसके फलस्वरूप कैलोरी की मात्रा घटकर मामूली रह जाती है। उद्देश्यपरक अतिरिक्त अन्य कम कैलोरी के अवयवों के लिए एक और तकनीक पर निर्भर किया जाता है, जैसे कि आटा के कुछ भाग को हटाने के लिए प्रतिरोधी स्टार्च या रेशेदार पथ्याहार का प्रयोग और कैलोरी में उल्लेखनीय कमी प्राप्त कर लेना निर्भर पर जानबूझकर के रूप में फाइबर का हिस्सा बदलने के लिए, करने के लिए महत्वपूर्ण और ने के लिए एक और अधिक.

## विवाद
पथ्याहारों में जिसमे कम कैलोरी वाले विकल्पों से शर्करा को हटा देते हैं, इसमें इस संभावना को लेकर विवाद है कि शर्करा की जगह शर्करा के विकल्प का इस्तेमाल अपने आप में हानिकारक है। भले ही इस सवाल का संतोषजनक हल हो गया है (जिसकी इस वक्त भी कोइ संभावना नहीं), सवाल अब भी बना हुआ है कि कहीं कैलोरी में घटाव के लाभ की तुलना में संभावित हानि तो अधिक नहीं होगी.

कई अल्प वसा और वसा रहित खाद्य पदार्थों में वसा की जगह शर्करा, आटा, या अन्य कैलोरी से भरपूर सामग्रियों का प्रयोग किया जाता है और कैलोरी के गिरावट के मूल्य में मामूली कमी आती है, अगर आती भी है तो. इसके अलावा, जरूरत से ज्यादा सुपाच्य शर्करा (साथ ही साथ किसी भी पौष्टिक पदार्थ की प्रचुरता) अतिरिक्त वसा के रूप में संचयित होता है।

## इन्हें भी देखें
* अल्पाहार
* कैलोरी प्रतिबंधित आहार
* अल्प- कार्बोहाइड्रेट आहार
* अल्प जीआई (GI) आहार
* ओलेस्ट्रा
* ऑनलाइन वजन कम करने की योजनाएं

## सन्दर्भ

श्रेणी:पोषण
आर्मीनियाई विकिपीडिया

**आर्मीनियाई विकिपीडिया** (पूर्वी आर्मीनियाई: Հայերեն Վիքիպեդիա, पश्चिमी आर्मीनियाई: Հայերէն Ուիքիփետիա) विकिपीडिया का आर्मीनियाई भाषा का संस्करण है। 1 अप्रैल 2019 में, पश्चिमी आर्मीनियाई सामाग्री के लिए एक अलग विकिपीडिया को स्थापित किया गया था, जिसके अब  लेख हैं।

## बाहरी कड़ियाँ
* आर्मीनियाई विकिपीडिया मुखपृष्ठ (आर्मीनियाई)
वाहाका

[thumb|[मेक्सिको के नक़्शे में वाहाका राज्य का स्थान]]
**वाहाका** (स्पैनिश: Oaxaca) मेक्सिको का एक राज्य है जो मेक्सिको के दक्षिणी भाग में स्थित है। इसकी राजधानी है वाहाका डे जुएरेज़।

## परिचय
ओआजाका मेक्सिको देश का एक राज्य है, जो उत्तर में पुएब्ला तथा वेराक्रूज़ राज्य से, पूर्व में च्यापास राज्य से, दक्षिण में प्रशांत महासागर से तथा पश्चिम में गेरेरो राज्य से घिरा हुआ है। यह प्रशांत महासागर के तट के समांतर २७० मील लंबा है तथा इसकी अधिकतम चौड़ाई १७० मील और क्षेत्रफल ३३,९७८ वर्ग मील है। १९७० ई. में जनसंख्या २०,११,९४६ थी। यद्यपि यह कुछ कुछ पहाड़ी तथा ऊँचा नीचा प्रदेश है, फिर भी देश के अति सुंदर एवं सबसे अधिक उपजाऊ क्षेत्रों में से एक है। इसकी मुख्य नदियाँ ऐलवैराडो, रीओ ग्रैंड तथा वर्डि हैं। खनिज पदार्थो में यहाँ सोने चाँदी का उतना महत्व नहीं है जितना ताँबा, लोहा, गंधक, इत्यादि का। प्राय: भूकंप आते रहते हैं तथा सागरीय तट पर भयंकर तूफान, जिन्हें पैरागेलोस कहते हैं, अचानक आते रहते हैं। यहाँ की जलवायु स्फूर्तिदायक तथा मिट्टी उपजाऊ है। गेहूँ, मक्का, जौ, कपास, गन्ना, केला और अनानास की खेती की जाती है। यहाँ का मुख्य एवं एकमात्र बंदरगाह हुआटुलियो है। यहाँ के निवासी 'इंडियंस' कहलाते हैं जिनकी १९ जातियाँ पाई जाती हैं।

ओआजाका नाम का नगर अपने ही नाम के राज्य की राजधानी है तथा वर्डि नदी के बाएँ तट के निकट, मेक्सिको नगर से २१८ मील दूर दक्षिण पूर्व की ओर ४,८०० फुट की ऊँचाई पर स्थित है। नगर पक्का और अच्छा बना हुआ है (२ मील लंबा, १ मील चौड़ा) तथा बाग बगीचों से सुसज्जित है। यहाँ के लोग मेहनमी हैं तथा रेशम, कपास, चीनी और चॉकलेट इत्यादि के धंधों में लगे हुए हैं।
 
## इन्हें भी देखें
* लीला डाउन्ज़
* सान होसे चिनान्तेकीला
* मेक्सिको के राजनैतिक विभाग
* वाहाका डे जुएरेज़

श्रेणी:मेक्सिको
बलयुग्म

right|thumb|300px|बलयुग्म
ऐसे बलों के समूह को **बलयुग्म** (Couple) कहते हैं जिनका परिणामी बल शून्य हो किन्तु उनका बलाघूर्ण **अशून्य** हो। इसके प्रभाव में केवल घूर्णी गति ही सम्भव है और स्थान-परिवर्तन (ट्रांस्लेशन) नहीं होता। अर्थात किसी पिण्ड पर बलयुग्म लगा हो तो द्रव्यमान केन्द्र का त्वरण नहीं होता। 

बलयुग्म के परिणामी आघूर्ण को बलाघूर्ण (टॉर्क) कहते हैं। यह टॉर्क किसी भी संदर्भ बिन्दु के सापेक्ष नियत होता है। इस दृष्टि से यह 'टॉर्क' साधारण 'आघूर्ण' (मोमेन्ट) से भिन्न है।

श्रेणी:भौतिक राशियाँ
श्रेणी:यान्त्रिकी
श्रेणी:आरम्भिक भौतिकी
गजानन त्र्यंबक माडखोलकर

**गजानन त्र्यंबक माडखोलकर** (28 दिसम्बर, 1900 - 27 नवम्बर, 1976)), मराठी उपन्यासकार, आलोचक तथा पत्रकार थे। 

## परिचय
जन्म 28 दिसम्बर 1899 को बंबई में हुआ। आपने आरंभ में 'रवि-किरण-मंडल' नामक कविसप्तक के सदस्य के नाते काव्यलेखन आरंभ किया। बाद में आलोचक के नाते अधिक ख्याति प्राप्त की। 1933 में आपने 'मुक्तात्मा' नामक उपन्यास लिखकर मराठी में राजनीतिक उपन्यास लेखन की प्रथा आरंभ की। बाद में कई उपन्यास आपने लिखे जिनमें रूढ़ नैतिकता और सामाजिक मान्यताओं के प्रति विद्रोह का द्वंद बहुत तीव्र रूप से व्यक्त हुआ है।

माडखोलकर अपनी काव्यमयी भाषाशैली के लिये बहुत प्रसिद्ध हैं। कुछ आलोचकों ने उनकी कथात्मक रचनाओं में स्त्री-पुरुष संबंधों की स्पष्ट व्याख्या को श्लीलता की मर्यादा से परे बताया है। संस्कृत काव्यशास्त्र के ज्ञाता और अभिजात रसवादी होने पर भी वे आधुनिकता को सहानुभूति से देखते थे। मराठी भाषा तथा साहित्य में पिछली पीढ़ी की औपन्यासिक त्रयी में फड़के-खांडेकर के साथ आपका नाम आदर से लिया जाता है। आपकी कई रचनाओं के अनुवाद हिंदी, गुजराती आदि भाषाओं में भी हुए हैं।

## कृतियाँ
माडखोलकर के सब प्रकाशित ग्रंथ 34 हैं। प्रमुख कृतियाँ हैं -

**समालोचनात्मक** : 
:* 'विष्णु कृष्ण चिपलूणकर' (1923); 
:* 'वां‌मयविलास' (1937); 

**उपन्यास** : 
:* 'मुक्तत्मा' (1933); 
:* 'शाप' (1936);
:*  'भंगलेले देऊल' (भग्न मंदिर, हिंदी में अनूदित);
:*  'दुहेरी जीवन' (दुहरा जीवन 1942 में सरकार द्वारा जब्त); 
:* 'प्रमदूरा',
:*  'डाक बँगला',
:*  'चंदनवाडी' (1943);
:*  'एका निर्वासिताची कहाणी' (एक शरणार्थी की कहानी, 1949), 
:* अनघा इत्यादि। 

**प्रवास वर्णन** :
:*  'दक्षिणेश्वर', 
:* 'माझा अमरिकेचा प्रवास'; 

**कहानी संग्रह** : 
:* 'शुक्राचे चांदणी' (शुक्र की चाँदनी) इत्यादि।

श्रेणी:मराठी साहित्यकार
माधव सिंह 'छितिपाल'

**माधवसिंह 'छितिपाल' ** अमेठीनरेश एवं हिन्दी कवि थे। कविवर 'छितिपाल' की गणना उन भारतीय नरेशों में होती है। जो कुशल शासक होने के साथ सहृदय कवि भी थे। इन्होंने अमेठी राज्य तथा हिंदी साहित्य की श्रीवृद्धि में पूरा योगदान दिया। इन्होंने प्रयाग, काशी, विंध्याचल, लखनऊ और अमेठी में कई मंदिरों तथा महलों का निर्माण करवाया। इनका कार्यकाल संवत्‌ 1901 से 1948 तक था।

## रचनाएँ
आरंभ में इन्होंने श्रृंगारपरक रचनाएँ कीं। 'मनोजलतिका' रीतिपरंपरा की अनूठी कृति है। इसमें नखशिख, ऋतुओं तथा नायिकाभेद का मर्यादित एवं सरस वर्णन है। इसके पश्चात्‌ इनकी अंतर्वृत्ति भक्ति की ओर हुई। वे देवी के अनन्य उपासक और भावुक भक्त थे। देवी की भक्ति विषयक इनकी सभी रचनाएँ उच्चकोटि की हैं। इन्होंने संगीत, धर्म, नीति, सज्जनमहिमा आदि अनेक विषयों पर ग्रंथ लिखे हैं। इनकी कृतियाँ ये हैं:

मनोजलतिका, भगवती विजय, देवीचरित्र-सरोज, रधुनाथ चरित्र, सीतास्वयंबर, लवकुशचरित्र प्रकाश, वैराग्यप्रकाश, नीतिदीप, सुरसदीप, रागप्रकाश, पंचाष्टक, कुंडलियाशतक, दोहा शतक, सोरठा शतक, षट्पदावली, विज्ञानविलास, भजनप्रदीप, सज्जनविलास, आदि

श्रेणी:हिन्दी कवि
आरण्य देवी मंदिर, आरा

**आरण्य देवी मंदिर** भारत के बिहार राज्य के आरा जिले में स्थित एक हिन्दू मंदिर है। भोजपुर जिला के मुख्यालय आरा का नामकरण इसी मंदिर की देवी के नाम पर हुआ है। यहां स्थापित देवी नगर की अधिष्ठात्री देवी मानी जाती है एवं यहां के लोगों की आराध्य देवी हैं।

सतयुग से लेकर कलियुग तक मान्यता रखने वाला यह मंदिर *देवी भागवत पुराण* के अनुसार १०८ **शक्तिपीठ** के साथ साथ **सिद्धिपीठ** भी है।
मंदिर का भवन बहुत पुराना नहीं है पर यहां प्राचीन काल से पूजा का वर्णन मिलता है। संवत् २००५ में स्थापित इस मंदिर के बारे में कई किदवंतियां प्रचलित हैं। इसका जुड़ाव महाभारतकाल से है। इसे भगवान राम के जनकपुर गमन के प्रसंग से भी जोड़ा जाता है।

वर्तमान में मंदिर के भवन के जर्जर स्थिति में होने के कारण पुराने भवन को तोड़ कर एक नया बहुमंजिला भवन निर्माणाधीन है।

## इतिहास व स्थापना

संवत् २००५ में स्थापित आरण्य देवी का मंदिर नगर के शीश महल चौक से उत्तर-पूर्व छोर पर स्थित है। यह देवी नगर की अधिष्ठात्री मानी जाती हैं।
कहा जाता है कि भगवान राम, लक्ष्मण और महर्षि विश्वामित्र जब बक्सर से जनकपुर धनुष यज्ञ के लिए जा रहे थे तब उन्होंने यहां गंगा स्नान कर देवी आदिशक्ति की पूजा-अर्चना की। महर्षि विश्वामित्र ने भगवान राम और लक्ष्मण को आरण्य देवी की महिमा के बारे में बताया था।  तदुपरांत उन्होंने सोनभद्र नदी को पार किया।

कथा यह भी है कि उक्त स्थल पर प्राचीन काल में सिर्फ आदिशक्ति की प्रतिमा थी। इस मंदिर के चारों ओर वन था। पांडव वनवास के क्रम में आरा में ठहरे थे। पांडवों ने आदिशक्ति की पूजा-अर्चना की। देवी ने ज्येष्ठ पांडव धर्मराज युधिष्ठिर को स्वपन् में संकेत दिया कि वह आरण्य देवी की प्रतिमा स्थापित करे। तब धर्मराज युधिष्ठिर ने यहां मां आरण्य देवी की प्रतिमा स्थापित की। द्वापर युग में इस स्थान पर राजा मयूरध्वज राज करते थे। इनके शासनकाल में भगवान श्रीकृष्ण पाण्डु-पुत्र अर्जुन के साथ यहां आये थे। श्रीकृष्ण ने राजा के दान की परीक्षा लेते हुए अपने सिंह के भोजन के लिए राजा से उसके पुत्र के दाहिने अंग का मांस मांगा। जब राजा और रानी मांस के लिए अपने पुत्र को आरा (लकड़ी चीरने का औजार) से चीरने लगे तो देवी प्रकट होकर उनको दर्शन दी थीं।

इस मंदिर में स्थापित बड़ी प्रतिमा को जहां सरस्वती का रूप माना जाता है, वहीं छोटी प्रतिमा को महालक्ष्मी का रूप माना जाता है। इस मंदिर में वर्ष १९५३ में श्रीराम, लक्ष्मण, सीता, भरत, शत्रुधन् व हनुमान जी के अलावे अन्य देवी-देवताओं की प्रतिमा स्थापित की गयी थी।

## सन्दर्भ

## बाहरी कड़ियाँ

*बिहार पर्यटन आरण्य देवी मंदिर 

*आरण्य देवी मंदिर आधिकारिक जालस्थल
गौरव

**गौरव** एशियाई मूल का प्रदत्त नाम है। इसका सामान्य अर्थ *अभिमान* होता है, वह अभिमान जो अपने परिवार अथवा समाज अथवा राष्ट्र के लिए अच्छा नाम कमाता है।

## गौरव का विलोम शब्द
गौरव का विलोम शब्द **अपमान** होता है।

**अपमान** का अर्थ है “किसी व्यक्ति या चीज की गरिमा या सम्मान को कम करना।”

**गौरव** का अर्थ है “सम्मान, प्रशंसा, या गरिमा की भावना।”

और पढ़ें

## गौरव नाम के प्रसिद्ध व्यक्ति yadav
* गौरव शर्मा – लेखक और उपन्यासकार
* गौरव गोगोई – भारतीय राजनेता
* गौरव खन्ना – भारतीय टेलीविजन अभिनेता
* गौरव चौधरी - भारतीय यूट्यूबर
* गौरव नंदा - अभीनेता
* गौरव शमशेर जङ्गबहादुर राणा - नेपाल के सेनापति
* गौरव कपूर - अभीनेता
* गौरव गेरा - अभीनेता

## सन्दर्भ

श्रेणी:नाम
रोनिन

[thumb|right|मध्यकालीन चित्रकार [उतागावा कूनियोशी द्वारा बनाई मशहूर रोनिन मियामोतो मुसाशी की तस्वीर, जिसमें मुसाशी अपना भविष्य पढ़वा रहें हैं]]
**रोनिन** मध्यकालीन जापान में ऐसे सामुराई को कहते थे जिसका अपने राजा या मालिक के साथ सम्बन्ध भंग हो गया हो, क्योंकि या तो राजा मारा गया हो या उसने सामुराई को किसी वजह से सेवा-निवृत कर दिया हो।

सामुराई मध्यकालीन जापान के क्षत्रिय होते थे जो निडर, युद्ध में ख़ुँख़ार, शास्त्रों के इस्तेमाल में अति-सक्षम और मरते दम तक अपने राजा से वफ़ादारी करने वाले माने जाते थे। किसी भी सामुराई का फ़र्ज़ था के वह अपने राजा से पहले मरे। अगर कोई राजा मारा जाता तो सामुराई का फ़र्ज़ था के उसके मारने वालों से बदला ले। जिस सामुराई का मालिक मर चूका हो या जिसने उसे किसी वजह से अपनी सेवा से निकाल दिया हो, उसकी स्थिति अत्यंत शर्मनाक मानी जाती थी और उसे फिर कभी कोई राजा अपनी सेवा में नहीं लेता था। ऐसे सामुराई को ही रोनिन कहते थे। रोनिन शहर से शहर भटकते थे। क्योंकि वो जांबाज़ थे और लड़ाई करने में निपुण थे, इसलिए कईं जापानी कथाओं में दर्शाया जाता है के किसी गाँव या स्त्री पर अत्याचार हो रहा है और एक बहादुर रोनिन आकर उनकी मदद करता है। ऐसी कहानियों में काफ़ी कशमकश दिखाई जाती है क्योंकि एक तरफ तो रोनिन का स्वयं से नफ़रत करने तक का गहरा दुःख होता है और दूसरी तरफ उसकी बहादुरी और सक्षमता होती है।

## इन्हें भी देखिये
* सामुराई

## सन्दर्भ

श्रेणी:जापान
श्रेणी:जापानी योद्धा
श्रेणी:जापान का सैन्य इतिहास
श्रेणी:जापान का इतिहास
श्रेणी:हिन्दी विकि डीवीडी परियोजना